CELEX: 32009R1045
Language: ro
Date: 2009-11-04
Title: Regulamentul (CE) nr. 1045/2009 al Comisiei din 4 noiembrie 2009 de modificare a Regulamentului (CE) nr. 958/2009 de stabilire a unui procentaj unic de acceptare pentru eliberarea de licențe de export, de respingere a cererilor de licențe de export și de suspendare a depunerii de cereri de licențe de export pentru zahăr peste cotă

5.11.2009   
            
            
               RO
            
            
               Jurnalul Oficial al Uniunii Europene
            
            
               L 289/6
            
         
      REGULAMENTUL (CE) NR. 1045/2009 AL COMISIEI
   
   din 4 noiembrie 2009
   de modificare a Regulamentului (CE) nr. 958/2009 de stabilire a unui procentaj unic de acceptare pentru eliberarea de licențe de export, de respingere a cererilor de licențe de export și de suspendare a depunerii de cereri de licențe de export pentru zahăr peste cotă
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2), în special articolul 7e coroborat cu articolul 9 alineatul (1),
   întrucât:
   
               (1)
            
            
               În conformitate cu articolul 61 primul paragraf litera (d) din Regulamentul (CE) nr. 1234/2007, zahărul produs în cursul unui an de comercializare în surplus față de cota menționată la articolul 56 din regulamentul respectiv poate fi exportat numai în limitele cantităților care urmează să fie fixate.
            
         
               (2)
            
            
               Regulamentul (CE) nr. 274/2009 al Comisiei din 2 aprilie 2009 de fixare a limitelor cantitative pentru exporturile de zahăr și izoglucoză peste cotă până la sfârșitul anului de piață 2009-2010 (3) a fixat limita cantitativă la 650 000 de tone.
            
         
               (3)
            
            
               Cantitățile de zahăr care fac obiectul cererilor de licențe de export au depășit această limită cantitativă. Prin urmare, Regulamentul (CE) nr. 958/2009 al Comisiei (4) a suspendat depunerea de cereri de licențe de export pentru zahăr peste cotă în perioada 19 octombrie 2009-30 septembrie 2010.
            
         
               (4)
            
            
               Prin modificarea Regulamentului (CE) nr. 274/2009, introdusă de Regulamentul (CE) nr. 1044/2009 al Comisiei (5), limita cantitativă a exporturilor de zahăr peste cotă pentru anul de comercializare 2009-2010 a fost majorată cu 700 000 de tone.
            
         
               (5)
            
            
               Având în vedere creșterea limitei cantitative pentru anul de comercializare 2009-2010, este oportun să se reia depunerea de cereri.
            
         
               (6)
            
            
               Prin urmare, Regulamentul (CE) nr. 958/2009 trebuie modificat în consecință,
            
         ADOPTĂ PREZENTUL REGULAMENT:
   Articolul 1
   La articolul 1 din Regulamentul (CE) nr. 958/2009, alineatul (3) se elimină.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 noiembrie 2009.
      
         
            Pentru Comisie
         
         Jean-Luc DEMARTY
         
         
            Director general pentru agricultură și dezvoltare rurală
         
      
   
   
      (1)  JO L 299, 16.11.2007, p. 1.
   
      (2)  JO L 178, 1.7.2006, p. 24.
   
      (3)  JO L 91, 3.4.2009, p. 16.
   
      (4)  JO L 270, 15.10.2009, p. 5.
   
      (5)  A se vedea pagina 5 din prezentul Jurnal Oficial.